Държавен вестник, бр. 102, 2012 г., стр. 27

БРОЙ  102	
Д Ъ Р Ж А В Е Н  В Е С Т Н И К 	
СТР.  27  
ства от държавния бюджет, от други бюджети 
и сметки се извършват, без да е необходимо 
решение на общинския съвет.
(3) Министърът на финансите извършва 
промени в бюджетните взаимоотношения на 
съответните общини с централния бюджет, 
произтичащи от промени в административ­
но-териториалното устройство на страната.
(4) Когато в изпълнение на нормативен 
акт се променят натуралните и стойностни­
те показатели в делегираните от държавата 
дейности, министърът на финансите извършва 
съответните корекции на взаимоотношенията 
между централния бюджет и бюджетите на 
общините.
§ 38. (1) Бюджетът на общината в частта 
за делегираните от държавата дейности се 
съставя на основата на държавните трансфери 
по чл. 10, ал. 1 и частта от целевата субсидия 
за капиталови разходи.
(2) Реализираните в края на годината 
икономии от средствата за финансиране на 
делегираните от държавата дейности оста­
ват като преходен остатък по бюджета на 
общината и се използват за финансиране на 
същите дейности, включително за инвести­
ционни разходи.
(3) Размерът на общата изравнителна субси­
дия може да се увеличава/намалява в случаите 
на структурни промени чрез компенсирана 
промяна между съответните бюджети.
§ 39. С решение на общинския съвет в частта 
за делегираните от държавата дейности може 
да се прехвърлят средства между утвърдените 
показатели за разходите в рамките на една 
дейност, с изключение на дейностите на деле­
гиран бюджет, при условие че не се нарушават 
стандартите за делегираните от държавата 
дейности и няма просрочени задължения в 
делегираната дейност.
§ 40. Временно свободните средства по 
бюджета на общината може да се ползват 
за текущо финансиране на одобрените по 
бюджета на общината разходи и за други 
плащания, при условие че не се нарушава 
своевременното финансиране на делегираните 
от държавата дейности в определените им 
размери, както и на местните дейности, и не 
се променя предназначението на средствата 
в края на годината.
§ 41. Общините могат да бъдат подпома­
гани за достъпа си до финансиране от Фонда 
за органите на местното самоуправление в 
България „ФЛАГ“ – ЕАД, при изпълнение на 
проекти от европейските фондове при условия, 
по критерии и ред, определени от Минис­
терския съвет съгласувано с Националното 
сдружение на общините в Република България.
§ 42. (1) Министърът на финансите може да 
извърши прихващане на невъзстановените от 
общините временни безлихвени заеми, отпус­
нати от централния бюджет, от подлежащите 
на предоставяне субсидии и трансфери за 
общините, с изключение на общата субсидия 
за делегираните от държавата дейности.
(2) Изпълнителният директор на Държа­
вен фонд „Земеделие“ е длъжен да извършва 
необходимите действия за събирането на 
невъзстановени от общините ползвани вре­
менни безлихвени заеми по чл. 6, ал. 1, т. 7 от 
Постановление № 40 на Министерския съвет 
от 2005 г. за условията и реда за отпускане на 
временни безлихвени заеми на общините от 
централния бюджет за финансиране на разходи 
по одобрени проекти по Специалната пред­
присъединителна програма на Европейския 
съюз за развитие на земеделието и селските 
райони в Република България (САПАРД) и 
за възстановяването им (обн., ДВ, бр. 24 от 
2005 г.; изм., бр. 81 от 2005 г., бр. 16 от 2008 г. 
и бр. 84 от 2012 г.).
(3) В зависимост от размера на задължени­
ята по ал. 1 министърът на финансите може 
да извърши разсрочването им, включително 
по погасителен план, приет от общинския 
съвет и одобрен от министъра на финансите.
§ 43. Държавен фонд „Земеделие“ през 
2013 г. извършва плащания за финансиране на 
разходи за данък върху добавената стойност на 
общини по одобрени за подпомагане проекти 
по Програмата за развитие на селските райони 
за периода 2007 – 2013 г. и по Оперативната 
програма за развитие на сектор „Рибарство“ 
за периода 2007 – 2013 г.
§ 44. (1) Министерството на здравеопаз­
ването предоставя възмездно на държавни 
и общински лечебни заведения – търговски 
дружества, и на лечебни заведения – търговски 
дружества със смесено държавно и общинско 
участие в капитала, средства от Револвиращия 
инвестиционен фонд по проект „Реформа в 
здравния сектор – заем БУЛ 4565“ за заку­
пуване през 2013 г. на медицинска апаратура 
и други дълготрайни активи въз основа на 
сключени договори за възстановяване на 
предоставените средства на месечни вноски.
(2) Предоставяните средства по реда на ал. 1 
са до размера на възстановените и неизраз­
ходвани средства от минали години и текущо 
възстановяваните през 2013 г. постъпления по 
Револвиращия инвестиционен фонд по проект 
„Реформа в здравния сектор – заем БУЛ 4565“.
(3) Министърът на финансите по пред­
ложение на министъра на здравеопазването 
може да одобри промени по бюджета на Ми­
нистерството на здравеопазването за 2013 г. 
за операциите по ал. 1 по реда на § 21, ал. 11.
§ 45. Закупените по проект „Реформа в 
здравния сектор – заем БУЛ 4565“ медицинска 
апаратура, хардуер, софтуер, други дълго­
трайни материални активи и извършваните 
по проекта строително-монтажни работи се 
предоставят от Министерството на здравеопаз­
ването безвъзмездно на държавни и общински